CELEX: 22007D0019
Language: mt
Date: 2007-04-27 00:00:00
Title: Deċiżjoni tal-Kumitat Konġunt taż-ŻEE Nru 19/2007 tas- 27 ta' April 2007 li temenda l-Anness II (Regolamenti tekniċi, standards, ittestjar u ċertifikazzjoni) għall-Ftehim taż-ŻEE

9.8.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 209/34
               
            DEĊIŻJONI TAL-KUMITAT KONĠUNT TAŻ-ŻEE
      Nru 19/2007
      tas-27 ta' April 2007
      li temenda l-Anness II (Regolamenti tekniċi, standards, ittestjar u ċertifikazzjoni) għall-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ ‘il-Ftehim’, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 83/2006 tas-7 ta' Lulju 2006 (1).
               
            
                  (2)
               
               
                  Id-Deċiżjoni tal-Kummissjoni 2006/502/KE tal-11 ta' Mejju 2006 li titlob li l-Istati Membri jieħdu miżuri biex jiżguraw li biss il-lighters li huma reżistenti għat-tfal ikunu disponibbli fis-suq u li tkun ipprojbita d-disponibbiltà fis-suq ta' lighters fantażjużi (2) trid tkun integrata fil-Ftehim,
               
            IDDEĊIDA KIF ĠEJ:
      Artikolu 1
      Il-punt li ġej għandu jiddaħħal wara l-punt 3j (Deċiżjoni tal-Kummissjoni 2005/718/KE) fil-Kapitolu XIX ta' l-Anness II għall-Ftehim:
      
         
                     “3k.
                  
                  
                     
                        32006 D 0502: Id-Deċiżjoni tal-Kummissjoni 2006/502/KE tal-11 ta' Mejju 2006 li titlob li l-Istati Membri jieħdu miżuri biex jiżguraw li biss il-lighters li huma reżistenti għat-tfal ikunu disponibbli fis-suq u li tkun ipprojbita d-disponibbiltà fis-suq ta' lighters fantażjużi (ĠU L 198, ta' l-20 ta' Lulju 2006, p. 41).”
                  
               
      Artikolu 2
      It-testi tad-Deċiżjoni 2006/502/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-28 ta' April 2007, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppublikata fis-Sezzjoni taż-ŻEE ta', u fis-Suppliment taż-ŻEE mal-Ġurnal Uffiċjali ta' l-Unjoni Ewropea.
      
         Magħmul fi Brussell, 27 ta' April 2007.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 289, 19.10.2006, p. 15.
      
         (2)  ĠU L 198, 20.7.2006, p. 41.
      
         (*)  Ebda obbligi kostituzzjonali m'huma indikati.